**DECIZIA ETAPEI DE ÎNCADRARE**

**Nr. \_\_ din 17.12.2018**

Ca urmare a solicitării de emitere a acordului de mediu adresate de **Auto Vip SRL**, cu sediul în com. Hereclean, sat Panic, nr.2/B, Judetul Sălaj, înregistrată la APM Salaj cu nr. 6450/14.11.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 17.12.2018, că proiectul **„CONSTRUIRE ATELIER REPARAŢII*”*** propus a fi amplasat în com. Hereclean, sat Panic, nr.2/B, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10,

lit a) proiecte de dezvoltare a unităţilor/ zonelor industriale.

b) Caracteristicile proiectului:

b1) Mărimea proiectului:

Activitatea principală a societatii :

- demontarea (dezasamblarea) mașinilor și echipamentelor scoase din uz pentru recuperarea materialelor; (cod CAEN 3831)

- Intretinerea si repararea autovehiculelor ( cod CAEN 4520)

Societatea AUTO-VIP SRL pe amplasamentul studiat desfăşoara activitatea de întreţinere şi reparaţii auto (partea mecanică), ***aceasta activitate nu va cuprinde spalatorie si vopsitorie autovehicule.*** Investitorul își propune prin prezentul proiect să construiasca inca un atelier de intretinere si reparatii autovehicule.

Prin acest proiect se propune construirea unui atelier de intretinere si reparatii autovehicule.

In urma implemetarii acestui proiect se vor crea :

* o cladire avand destinatia de atelier de reparatii si intretinere autovehicule, cu regim de inaltime parter.
* Suprafeţele spaţiilor care compun cladirea şi dispoziţia funcţională pe niveluri a acestora sunt următoarele:
* Atelier reparatii auto : S= 145.19 mp.
* Atelier reparatii auto : S= 144.90 mp.
* Sopron : S= 68.89 mp.
* Centrala termica : S= 23.55 mp.
* **S construită = 405.90 m, S desfăşurată = 405.90 mp, S utilă = 382.53 mp**
* S teren = 2900,00 mp

b2) cumularea cu alte proiecte: - nu este cazul;

b3) utilizarea resurselor naturale:

**Alimentarea cu apa** a obiectivului, se va realiza de la reteaua de alimentare cu apa a municipiului existenta in zona.

b4) evacuarea apelor uzate:

**Apele uzate menajere** - Apele uzate menajere se vor colecta in bazinul vidanjabil cu V=10 m³;

**Apele pluviale –** Apele pluviale de pe platforma de parcare se vor conduce la un separator de produse

petroliere propus pentru realizare, de unde se vor dirija la reteaua de canalizare

pluviala din zona.

**Alimentarea cu energie termică: -** centrală termică cu combustibil lemnos

**Alimentare cu energie electrica:** - De la reţeaua de distribuţie a localităţii.

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:**

Organizarea de şantier se va realiza în interiorul spaţiului împrejmuit al societăţii. Pe amplasament există o rulotă care va servi cazării muncitorilor, în cazul în care aceştia nu sunt din localitate. Pe perioada realizării construcţiei este necesar să se monteze o toaletă ecologică, un container pentru depozitarea materialelor necesare pe şantier şi un pichet PSI.

Alimentarea cu apă se va face din reţeaua de alimentare cu apă existentă.

Organizarea de şantier se va rezolva strict în limitele lotului. Pe durata executării lucrărilor de construcţie se vor respecta următoarele:

* Legea 90/1996 privind protecţia muncii;
* Normele generale de protecţia muncii;
* Normativele generale de prevenirea şi stingerea incendiilor;
* Normativul C300 – 1994.
  + - Perimetrul santierului va fi imprejmuit si semnalizat pentru interzicerea accesului persoanelor straine în zona de lucru;
* Se vor executa semnalizarile necesare :
  + de restrictii in zona santierului, privind viteza sau stationarea autovehiculelor, a zonelor de descărcare şi depozitare a locurilor de trecere;
  + de restricţie a accesului persoanelor în zonele de lucru, pe fiecare etapă de lucru
* de stabilire a traseelor de deplasare în şantier a personalului lucrător şi special pentru persoanele care au acces la spatiile unde se lucrează,
* Ca spaţii de echipare, adăpost, servire masa, se vor folosi barăci metalice.

**Măsuri de protecția munci:**

Personalul de execuție va fi dotat cu echipament de lucru și protecție

Se vor respecta normele de protecția muncii specific activitaților de construcție, în toate fazele execuției.

**Măsuri de protecție a mediului:**

Nu se utilizează produse toxice sau alte produse ce pot produce vicii ale mediului.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

195/2005 privind protecţia mediului aprobată prin Legea nr. 265/2006 cu modificările şi

completările ulterioare.

c) Localizarea proiectului:

c1) utilizarea existentă a terenului: conform certificatului de urbanism nr. 106 din 24/07/2018 emis de Primaria Comunei Hereclean**,** terenul este situat ȋn intravilanul sat Panic ȋn suprafaţă de 2.900 mp şi se află ȋn proprietatea titularului SC AUTO VIP SRL;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 17.12.2018 s-au solicitat urmatoarele acte/avize:

* Acord tehic ANIF;
* Notificare DSP.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin